PATVIRTINTA

Perkančiosios organizacijos Viešųjų pirkimų komisijos 2025-07-23 protokolu

**SUPAPRASTINTO VIEŠOJO PIRKIMO „MICROSOFT WINDOWS SERVER DATACENTER ARBA LYGIAVERČIŲ LICENCIJŲ PIRKIMO“**

**ATVIRO KONKURSO SPECIALIOSIOS SĄLYGOS**

**Versija Nr. 1**

# **Bendra informacija**

* 1. Perkančioji organizacija – Viešoji įstaiga „LIETUVOS NACIONALINIS RADIJAS IR TELEVIZIJA“, juridinio asmens kodas 124241078, adresas S. Konarskio g. 49, LT-03123, Vilnius, administracijos darbo laikas: I-IV: 8:00 – 12:00, 12:45 - 17:00; V: 8:00 - 12:00, 12:45 – 15:45. Perkančioji organizacija yra PVM mokėtoja.
  2. Pirkimas neatliekamas naudojantis centralizuotų pirkimų katalogu, nes centralizuotame pirkimų kataloge nėra reikiamų prekių.
  3. Perkančioji organizacija nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „[Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo](https://www.e-tar.lt/portal/lt/legalAct/TAR.4B60A8C9678B/asr)“ Aplinkos apaugos kriterijai nustatyti 4.4.3 ir 4.4.4.1 papunkčiuose.
  6. Išankstinis skelbimas apie pirkimą nebuvo paskelbtas.
  7. Prieš paskelbiant pirkimą vykdyta pirkimo rinkos konsultacija: Rinkos konsultacija dėl Microsoft Windows Server Datacenter arba lygiaverčių licencijų, nuoroda į skelbimą CVPP: https://viesiejipirkimai.lt/epps/pmc/viewPmc.do?resourceId=1865652
  8. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  9. Pirkime neleidžiama pateikti alternatyvių pasiūlymų.
  10. Susirašinėjimas su tiekėjais atliekamas skelbime apie pirkimą nurodyta kalba, kuria gali būti teikiami pasiūlymai. Jeigu pasiūlymai gali būti teikiami keliomis kalbomis – perkančioji organizacija su tiekėju susirašinėja ta kalba, kuria pateiktas pranešimas ar pasiūlymas.
  11. Bendrosios pirkimo sąlygos yra neatskiriama šių pirkimo sąlygų dalis.

# **Pirkimo objektas**

* 1. Perkančioji organizacija numato įsigyti Microsoft Windows Server Datacenter arba lygiavertes licencijas. Reikalavimai pirkimo objektui nustatyti pirkimo sąlygų 2 priede Techninė specifikacija.
  2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti pirkimo sąlygų 2 priede Techninė specifikacija.
  3. Pirkimui skirta lėšų suma pirkimo dokumentuose nenurodoma.
  4. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  5. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# **Susitikimai su tiekėjais ir objekto apžiūra**

* 1. Perkančioji organizacija nerengs susitikimo su tiekėjais dėl pirkimo sąlygų paaiškinimo.
  2. Perkančioji organizacija nerengs objekto apžiūros.

# **Tiekėjų pašalinimo pagrindai ir kvalifikacijos reikalavimai**

* 1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti pirkimo sąlygų 4 priede.
  2. Tiekėjams nenustatomi kvalifikacijos reikalavimai.

# **Reikalavimai, susiję su nacionaliniu saugumu**

* 1. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.
  2. Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka VPĮ 37 straipsnio 9 dalies 1 ir (ar) 2 punkte numatytas sąlygas. Pateikdamas pasiūlymą tiekėjas deklaruoja Nacionalinio saugumo reikalavimų atitiktį kaip nustatyta pirkimo sąlygų 3 priede Pasiūlymo forma (Pasiūlymo formos deklaracijos turinys atitinka Viešųjų pirkimų tarnybos nustatytos formos atitikties deklaracijoje[[1]](#footnote-2) pateiktą turinį). Perkančioji organizacija iš ekonomiškai naudingiausią pasiūlymą pateikusio tiekėjo, jeigu tokia informacija nėra prieinama viešai, reikalaus pateikti vieną (esant poreikiui – kelis) VPĮ 39 straipsnio 3 dalyje numatytą dokumentą. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 39 straipsnio 3 dalyje.

***Pastaba.*** *Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

* 1. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Pateikdamas pasiūlymą tiekėjas deklaruoja Nacionalinio saugumo reikalavimų atitiktį kaip nustatyta pirkimo sąlygų 3 priede Pasiūlymo forma (Pasiūlymo formos deklaracijos turinys atitinka Viešųjų pirkimų tarnybos nustatytos formos atitikties deklaracijoje[[2]](#footnote-3) pateiktą turinį). Perkančioji organizacija iš ekonomiškai naudingiausią pasiūlymą pateikusio tiekėjo, jeigu tokia informacija nėra prieinama viešai, reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą.

***Pastaba.*** *Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

# **Specialieji reikalavimai pasiūlymų rengimui ir pateikimui**

* 1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma\*:
     1. tiekėjo pasirašytas pasiūlymas, parengtas pagal pirkimo sąlygų 3 priede pateiktą pasiūlymo formą.
     2. užpildytas EBVPD (pirkimo sąlygų 5 priedas). Pasirašydamas pasiūlymą, tiekėjas patvirtina ir EBVPD tikrumą;
     3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
     4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
     5. pasiūlymo galiojimą užtikrinantis dokumentas (jeigu reikalaujama);
     6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
     7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
     8. bet kokius pagal pirkimo dokumentus prašomus kartu su pasiūlymu teiktinus dokumentus ir (ar) duomenis.

**\*Pastaba.** Tiekėjas su pasiūlymu privalo pateikti tik specialiųjų pirkimo sąlygų 6.1 punkte nurodytus dokumentus. Visų pagal pirkimo dokumentų 4 priede ir 8 priede reikalaujamų (kai reikalaujama) dokumentų bus prašoma pateikti tik galimą laimėtoją.

* 1. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
     1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
     2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  2. Pasiūlymas turi būti parengtas, lietuvių arba anglų kalba, (kiti dokumentai gali būti teikiami lietuvių ir / ar anglų kalba). Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą arba tiekėjo vadovo arba jo įgalioto asmens parašu.
  3. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti nurodomi iki keturių skaičių po kablelio tikslumu.
  4. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# **Pasiūlymo galiojimo užtikrinimas**

* 1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# **Elektroninis aukcionas**

* 1. Perkančioji organizacija pirkime netaikys elektroninio aukciono.

# **Pasiūlymų vertinimas**

* 1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama pirkimo sąlygų 7 priede.
  2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai:
     1. Užpildyta pasiūlymo forma.

# **Sutarties sudarymas**

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos pirkimo sąlygų 6 priede.
  2. Perkančioji organizacija nurodo, kad tiekėjai dėl Viešojo pirkimo sutarties projekte esančių nuostatų pastabas turi teikti Bendrųjų pirkimo sąlygų 5 skyriuje nustatyta tvarka.
  3. Viešojo pirkimo sutarties projektas gali būti papildomas naujomis nuostatomis (pvz., dėl intelektinės nuosavybės teisių), kurios nekeičia Viešojo pirkimo sutarties projekte esančių nuostatų, derinimo su nustatytu laimėtoju procese.

# **Pirkimo sąlygų priedai**

* 1. Priedas Nr. 1 „Terminai“
  2. Priedas Nr. 2 „Techninė specifikacija“
  3. Priedas Nr. 3 „Pasiūlymo forma“
  4. Priedas Nr. 4 „Tiekėjų pašalinimo pagrindai“
  5. Priedas Nr. 5 „Europos bendrasis viešųjų pirkimų dokumentas (EBVPD)“
  6. Priedas Nr. 6 „Sutarties projektas“
  7. Priedas Nr. 7 „Pasiūlymų vertinimo kriterijai ir sąlygos“

\_\_\_\_\_\_\_\_\_

1. <https://www.e-tar.lt/portal/lt/legalAct/ac5a5e30878f11ed8df094f359a60216> [↑](#footnote-ref-2)
2. <https://www.e-tar.lt/portal/lt/legalAct/ac5a5e30878f11ed8df094f359a60216> [↑](#footnote-ref-3)